Мемлекет басшысы «CNPC» корпорациясы Директорлар кеңесінің төрағасын қабылдады
"Мемлекет басшысы «CNPC» корпорациясы Директорлар кеңесінің төрағасын қабылдады" | "https://abai.kz/post/100756"
TITLE: Мемлекет басшысы «CNPC» корпорациясы Директорлар кеңесінің төрағасын қабылдады
URL: https://abai.kz/post/100756
META: "Мемлекет басшысы «CNPC» корпорациясы Директорлар кеңесінің төрағасын қабылдады" | "https://abai.kz/post/100756"
DATE: 14.11.2019
AUTHOR(s): Abai.kz
TOTAL WORDS: 114
TEXT: Мемлекет басшысы «CNPC» корпорациясы Директорлар кеңесінің төрағасы Ван Илиньді қабылдады. Қазақстан Президенті қазақ-қытай арасындағы тату көршілік қарым-қатынастардың қарқынды дамып келе жатқанын, сондай-ақ, еліміздің әлеуметтік-экономикалық өрлеуіне «CNPC» компаниясының қосқан үлесін жоғары бағалады. – «CNPC» компаниясы мұнай өндіру, өңдеу, көмірсутегін тасымалдау салаларында еңбек етеді. Сіздің корпорация жүзеге асырып жатқан жобалар Қазақстан экономикасында аса маңызды рөл атқарады, – деді Қасым-Жомарт Тоқаев. Президент «CNPC» басшылығының алдына қазақстандық жұмысшылардың жалақысын көтеруге, олардың айлығын шетелдік жұмысшыларға төленетін еңбекақы деңгейімен теңестіруге, сондай-ақ, тауар сатып алу және қызмет көрсету ісінде қазақстандық өнімнің үлесін арттыруға байланысты бірқатар міндет қойды. Ван Илинь Қасым-Жомарт Тоқаевқа қолдау көрсеткені үшін алғыс айтып, өзара тиімді ынтымақтастықты одан әрі дамытуға қатысты компанияның алдына қойылған міндеттерге түсіністікпен қарайтынын жеткізді. Abai.kz
